Diari Oficial de la Generalitat Valenciana


Sumari del DOGV 1206, del 20-12-1989 (1989/816004)

DECRET 179/1989, d'11 desembre, del Consell de la Generalitat Valenciana, que modifica el Decret 73/1987, de 25 de maig, pel qual es va crear el Consell de Turisme de la Comunitat Valenciana.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/12/11/179/dof/vci/html**

### Dades del document

Número de DOGV
:   1206

Data del DOGV
:   20-12-1989

Secció del DOGV
:   DISPOSICIONS GENERALS

Número del document
:   1989/816004


Data del document
:   11-12-1989

Organisme emissor
:   Conselleria d'Indústria, Comerç i Turisme

Tipus de document
:   Decret

Correcció d'errades

Anàlisi jurídica

Decret 179/1989, d'11 de desembre del Consell de la Generalitat Valenciana, que modifica el decret 73/1987, de 25 de maig, pel qual es va crear el Consell de Turisme de la Comunitat Valenciana.  
Pel Decret 73/1987, de 25 de maig, del Consell de la Generalitat Valenciana, es va crear el Consell de Turisme de la Comunitat Valenciana, com a òrgan d'informació, consulta i assessorament de la Conselleria d?Indústria, Comerç i Turisme.  
L'article tercer de la citada disposició estableix la composició del Consell, formant-ne part d'ell un ampla representació, tant institucional com del sector turístic empresarial.  
L'experiéncia dels dos anys de funcionament de sudit òrgan ha fet evident la necessitat d'arbitrar una nova composició, a fi d'aconseguir una més gran representativitat en el Consell del sector turístic.  
En la seua virtud, a proposta del Conseller d?Indústria, Comerç i Turisme i prèvia deliberació del Consell de la Generalitat Valenciana en sessió celebrada el dia 11 de desembre de 1989,  
DECRETE:  
Article únic  
Es modifica l'article tercer del Decret 73/1987, de 25 de maig, del Consell de la Generalitat Valenciana, que queda redactat de la manera següent:  
«U. El Consell de Turisme serà integrat pels següents membres:  
- President: El Conseller d?Indústria, Comerç i Turisme.  
- Vice-presidents:  
Primer: El Director General de Turisme.  
Segon: El Director de l?Institut Turístic Valencià.  
- Vocals:  
a) Els Presidents dels Patronats Provincials de Turisme de Castelló, València i Alacant.  
b) Quatre Alcaldes de Municipis turístics de la Comunitat Valenciana.  
c) Tres representants proposats pel Consell Regional de Cambres Oficials de Comerç, Indústria i Navegació.  
d) Sis representants proposats per les organitzacions empresarials més representatives, quatre d'ells per les Associacions d'Hosteleria i dos per les d?Agències de Viatges.  
e) Un representant proposat per les Escoles d'Hosteleria o Turisme.  
f) Tres representants de les Centrals Sindicals més representatives de la Comunitat Valenciana.  
g) Fins a cinc membres de lliure designació pel Conseller d?Indústria, Comerç i Turisme, entre persones vinculades al turisme en les seues diverses facetes.  
- El Secretari del Consell, el qual actuarà amb veu però sense vot, serà designat pel President.  
Dos. Quan en l?Ordre del Dia de la sessió figuren temes que afecten matèries relacionades amb les competències d'altres Conselleries, podran ser convocats a aquesta el Director General o Directors Generals corresponents».  
DISPOSICIO FINAL  
El present Decret entrarà en vigor el dia de la seua publicació al Diari Oficial de la Generalitat Valenciana.  
València, 11 de desembre de 1989.  
El President de la Generalitat Valenciana,  
JOAN LERMA I BLASCO  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI